Osnovna škola: Ante Anđelinović, Sućuraj

Trg Park 5, 21469 Sućuraj

Sućuraj, 5. rujna 2018. godine

ELEMENTI I MJERILA ZA VREDNOVANJE VLADANJA UČENIKA

Učiteljsko vijeće Osnovne škole Ante Anđelinović, Sućuraj (u daljnjem tekstu Škola) donijelo je 5.rujna 2018.

**Odluku o elementima i mjerilima za vrednovanje vladanja učenika**

Napomena: Izrazi koji se u ovom dokumentu koriste za osobe u muškome rodu, neutralni su i odnose se na osobe muškoga i ženskoga spola.

**UVOD**

U skladu s navedenim Pravilnikom ističemo sljedeće:

1. Vrednovanje vladanja učenika obuhvaća sustavno prikupljanje podataka o ponašanju učenika i postignutim kompetencijama prema unaprijed definiranim prihvaćenim načinima, postupcima i elementima, a sastavnice su:
   1. praćenje, tj. sustavno uočavanje i bilježenje zapažanja o ponašanju učenika prema prethodno utvrđenim elementima od strane razrednika, učitelja i stručnih suradnika
   2. provjeravanje, tj. procjena napretka u ponašanju učenika i postignute razine kompetencija na temelju praćenja, na sjednicama Razrednih vijeća, školskih povjerenstava, te individualnim razgovorima s roditeljima i učenicima
   3. ocjenjivanje, tj. pridavanje opisne vrijednosti uzorno, dobro, loše rezultatima praćenja učenikovog ponašanja prema sastavnicama ocjenjivanja vladanja. Bilješke o ponašanju učenika pišu se u e-dnevnik.

Treba ih voditi stručno, te jasno i razumljivo za roditelje i učenike. Ne smiju vrijeđati niti etiketirati učenika. O njima roditelje informira razrednik.

1. Načini, postupci i elementi vrednovanja vladanja učenika proizlaze iz Nastavnoga plana i programa Škole, Školskog kurikula, navedenoga Pravilnika i pravila ponašanja učenika koje Škola određuje Kućnim redom Škole. Elemente vladanja učenika, te načine i postupke vrednovanja predlažu svi učitelji škole (tj. Stručni aktivi), radna skupina ih objedinjuje i usklađuje na razini Škole, a Učiteljsko vijeće razmatra, definira/redefinira i usvaja.
2. Aktivnosti u procesu vrednovanja razvoja ponašanja učenika provode učitelji, razrednici i stručni suradnici transparentno, javno i kontinuirano, poštujući učenikovu osobnost i dajući svakomu učeniku jednaku priliku.
3. Načine, postupke i elemente vrednovanja učenika s teškoćama, koji savladavaju individualne programe i posebne kurikule uključujući

I vladanje, učitelji/stručni suradnici trebaju primjeriti teškoći i osobnosti učenika.

1. Razrednik zaključuje ocjenu vladanja učenika, uz mišljenje Razrednoga vijeća. U zapisniku sjednice toga Razrednoga vijeća razrednik upisuje uz odgovarajuću točku dnevnog reda napomenu „ocjene vladanja zaključio razrednik uz mišljenje i suglasnog Razrednoga vijeća“,

tj. navodi po potrebi naglaske i zaključke iz rasprave o ocjeni vladanja za pojedinog učenika (ako ne postoji suglasnost oko ocjene).

**ELEMENTI I MJERILA ZA VREDNOVANJE VLADANJA UČENIKA**

Razrednik ima obavezu:

* 1. na početku nastavne godine (na 1. satu razrednika, tj. na 1. roditeljskom sastanku) upoznati javno sve učenike i roditelje s elementima i mjerilima ocjenjivanja vladanja učenika
  2. na kraju nastavne godine ( na zadnjem satu razrednika na kraju nastavne godine) javno zaključiti i priopćiti, te obrazložiti ocjenu vladanja svakom učeniku, te u odgovarajuću rubriku Dnevnika rada za sat razrednika upisati „javno zaključivanje i priopćavanje ocjena vladanja učenika“
  3. redovito informirati roditelje o vladanju učenika, dogovarati i poduzimati mjere za unaprjeđivanje vladanja učenika, te voditi brigu o tome da roditelj pravovremeno dobije informaciju koju će i zbog čega ocjenu vladanja imati njegovo dijete na kraju nastavne godine.

1. Učenik ima pravo znati elemente ocjenjivanja, kao i načine i postupke vrednovanja vladanja. Učenik je dužan pridržavati se svih pravila koja se odnose na načine i postupke vrednovanja, te na pravila ponašanja učenika u školi. Ukoliko se učenik ne pridržava pravila, učitelj/razrednik/stručni suradnik može predložiti određenu pedagošku mjeru razredniku, Razrednome ili Učiteljskome vijeću, koje može donijeti odluku o izricanju pedagoške mjere učeniku.
2. Roditelj ima pravo znati elemente ocjenjivanja, kao i načine i postupke vrednovanja vladanja. O načinima i postupcima vrednovanja i ocjenjivanja vladanja roditelje informira razrednik na roditeljskim sastancima i individualnim informativnim razgovorima.
3. Ravnatelj i stručni suradnici Škole dužni su tijekom nastavne godine pratiti provođenje odredbi navedenog Pravilnika koje se odnose na vrednovanje vladanja učenika.
4. Elementi i mjerila vrjednovanja vladanja učenika dostupni su učenicima i roditeljima na web stranici Škole.

**ELEMENTI OCJENJIVANJA VLADANJA UČENIKA**

1. odnos učenika prema učenju i radu
2. odnos prema drugim učenicima
3. odnos prema učiteljima i drugim djelatnicima Škole
4. odnos prema školskoj imovini i imovini učenika, društvenom, prirodnom i tehničkom okružju te poštivanje pravila Kućnog reda Škole.

**MJERILA ZA OCJENJIVANJE I VLADANJE UČENIKA** po pojedinim elementima:

1. **ODNOS PREMA UČENJU I RADU**

|  |  |  |
| --- | --- | --- |
| ***UZORNO*** | **DOBRO** | **LOŠE** |
|  |  |  |

*Učenik REDOVITO*

*1... pohađa i ne kasni na nastavu i ostale oblike odgojno-obrazovnog rada u Školi. Jedan neopravdan sat u nastavnoj godini nakon pravovaljane restitucije neće se uzeti u obzir*

*2...ima primjeren i odgovoran odnos prema učenju (redovito uči te je spreman za pisane i usmene provjere znanja) i prema radu (redovito izvršava obveze vezane uz pisanje domaćih zadaća i izvođenje praktičnih radova te aktivno sudjeluje u nastavi i timskome radu).*

Učenik POVREMENO

1...neopravdano izostaje i/ili kasni na nastavu te na ostale oblike odgojno-obrazovnog rada u Školi, tj. Izostao je neopravdano **od dva do šest puta** u nastavnoj godini.

2...ima neprimjeren i neodgovoran odnos prema učenju (ne uči redovito , nije uvijek spreman za pisane i usmene provjere znanja) i prema radu (ne izvršava svoje obveze vezane uz pisanje domaćih zadaća i izvođenje praktičnih radova, povremeno sudjeluje u nastavi i timskome radu), ali reagira na poticaj učitelja/stručnog suradnika i nastoji promijeniti taj odnos.

Učenik UČESTALO

1...ne pohađa i/ili kasni na nastavu te na ostale oblike odgojno-obrazovnog rada u Školi,tj. izostao je neopravdano više od 6 sati u nastavnoj godini.

2...ima loš odnos prema učenju (ne uči te je rijetko spreman za pisane i usmene provjere znanja) i prema radu (često ne izvršava svoje obveze vezane uz pisanje domaćih zadaća i izvođenje praktičnih radova, ne sudjeluje u nastavi i timskome radu), te ni na poticaj učitelja/stručnog suradnika ne nastoji promijeniti taj odnos.

*3...teži postizanju boljeg uspjeha, samoinicijativno se javlja za obavljanje dodatnih zadataka i aktivno sudjeluje u svim školskim programima i projektima.*

*4...poštuje dogovorena pravila ponašanja i pravila školskog Kućnog reda (nosi potreban radni materijal – knjige i bilježnice, pribor i opremu te školske papuče, a odjevne predmete i osobne stvari odlaže na mjesto određeno za tu namjenu …) te poštuje sva pravila dogovorena s razrednicima i učiteljima RV te ostalim sudionicima/nositeljima odgojno-obrazovnog procesa/rada (svaki učenik ima svoje mjesto rada/sjedenja u razredu; učenik slijedi upute i pravila komunikacije tijekom provođenja nastavnog sata/pedagoške radionice i dr.).*

*5...savjesno i odgovorno obavlja dužnost redara i time štiti sigurnost učenika, učitelja i drugih školskih djelatnika te građana.*

*6...prihvaća odgovornost za rezultate svog učenja i rada, te je spreman ispraviti pogrešku*

3... teži postizanju boljeg uspjeha, ali se ne javlja samoinicijativno za obavljanje dodatnih zadataka, već to čini na poticaj, a uglavnom dobiven zadatak i ne izvrši ili ga pak ne dovrši. Nevoljko sudjeluje u obveznim školskim programima i projektima.

4...krši i ne poštuje dogovorena pravila ponašanja i pravila školskog Kućnog reda odnosno povremeno ih se pridržava (ne nosi uvijek potreban radni materijal – knjige i bilježnice, pribor i opremu …) te tek djelomično poštuje sva pravila dogovorena s razrednicima i učiteljima RV te ostalim sudionicima/nositeljima odgojno-obrazovnog procesa/rada (katkad samovoljno mijenja mjesto sjedenja, ustaje i šeće se bez dopuštenja, priča, okreće se, ne zadržava se na temi, ne radi zadano već nešto drugo, koristi se mobitelom tijekom nastave i ostalih odgojno-obrazovnih oblika rada).

5...nesavjesno i neodgovorno obavlja dužnost

redara čime ugrožava sigurnost učenika, učitelja i drugih školskih djelatnika te građana, no nakon upozorenja ipak popravlja svoje ponašanje.

6...treba poticaj za prihvaćanje odgovornosti za rezultate svog učenja i rada te ispravljanje pogrešaka

3... nezainteresiran za uspjeh u školi, ne teži postizanju boljeg uspjeha. Ne izvršava i/ili odbija izvršiti osnovne zadatke/ zaduženja, a dodatne potpuno odbacuje. Uopće ne sudjeluje u obveznim školskim programima i projektima.

4... krši i ne poštuje dogovorena pravila ponašanja i pravila školskog Kućnog reda (ne nosi potreban radni materijal – knjige i bilježnice, pribor i opremu …) ne poštuje pravila dogovorena s razrednicima i učiteljima RV te ostalim sudionicima/nositeljima odgojno-obrazovnog procesa/rada (često samovoljno mijenja mjesto sjedenja, ustaje i šeće se bez dopuštenja, priča, okreće se, ne zadržava se na temi, ne radi zadano već nešto drugo, koristi se mobitelom tijekom nastave i ostalih odgojno-obrazovnih oblika rada).

5...nesavjesno i neodgovorno obavlja dužnost redara čime ugrožava sigurnost učenika, učitelja i drugih školskih djelatnika te građana te ni nakon upozorenja ne popravlja svoje ponašanje.

6...ne prihvaća odgovornost za rezultate svog učenja i rada, te ne želi ispraviti svoje pogreške.

1. **ODNOS UČENIKA PREMA DRUGIM UČENICIMA**

|  |  |  |
| --- | --- | --- |
| ***UZORNO*** | **DOBRO** | **LOŠE** |
|  |  |  |

*Učenik REDOVITO*

1... **ne ometa** druge učenike u učenju i praćenju nastave i ostalim oblicima odgojno-obrazovnog rada

2...u učenju i radu, praćenju nastave i ostalim oblicima odg-obr rada **rado pomaže** drugim učenicima, posebice učenicima s teškoćama u učenju i svladavanju gradiva. Susretljiv je u suradnji s drugim učenicima, poštuje pravila timskoga rada, uvažava tuđe ideje i mišljenje te poštuje „pravo na šutnju“.

3...aktivno sudjeluje u svim školskim programima i projektima, u priredbama, natjecanjima ili drugim oblicima suradnje (humanitarne i druge akcije, volontiranje) među učenicima. Samoinicijativno osmišljava neki projekt, želi pridonijeti odg-obr radu dodatnim zadatkom i potiče druge da mu se u stvaralaštvu pridruže.

4...poštuje prava i različitost drugih učenika i ima visoku razvijenu toleranciju.

Učenik POVREMENO

1... **ometa** druge učenike u učenju i praćenju nastave i ostalim oblicima odgojno-obrazovnog rada .

2... u učenju i radu, praćenju nastave i ostalim oblicima odg-obr rada **pomaže** drugim učenicima na inicijativu i poticaj učitelja te posebice nevoljko pomaže učenicima s teškoćama u učenju i svladavanju gradiva. Nije uvijek susretljiv u suradnji s drugim uč, ne poštuje uvijek pravila timskoga rada te samo ponekad uvažava tuđe ideje i mišljenje i djelomično poštuje „pravo na šutnju“.

3...sudjeluje u obveznim školskim programima i projektima, u priredbama, natjecanjima ili drugim oblicima suradnje (humanitarne i druge akcije, volontiranje) među učenicima. Ponekad se pridruži grupi učenika ili učeniku koji samoinicijativno osmišljava neki projekt, ali dodatni zadatak ne izvršava ili ga samo djelomično obavi, čime ne potiče druge i brzo odustaje od projekta/zadatka.

4...ne poštuje prava i različitosti drugih učenika, te iskazuje netoleranciju prema drugim učenicima, poštuje osobna te s amo ponekad tuđa prava

Učenik UČESTALO

1...**ometa** druge učenike u učenju i praćenju nastave i ostalim oblicima odgojno-obrazovnog rada. Učenik takvim ponašanjem stvara negativnu razrednu klimu i lošu radnu atmosferu među učenicima.

2... u učenju i radu, praćenju nastave i ostalim oblicima odg-obr rada **ne pomaže** drugim učenicima, a posebice odbija pomoći učenicima s teškoćama u učenju i svladavanju gradiva. Nesusretljiv je u suradnji s drugim učenicima, ne poštuje pravila timskoga rada, ne uvažava tuđe ideje i mišljenje i ne poštuje „pravo na šutnju“.

3... ne sudjeluje ili odbija sudjelovati u obveznim školskim programima i projektima, u priredbama, natjecanjima ili drugim oblicima suradnje(humanitarne i druge akcije, volontiranje) među učenicima. Ne pridružuje se grupi učenika ili učeniku koji samoinicijativno osmišljava neki projekt, nezainteresiran je i nastoji demotivirati/sabotirati one učenike koji u projektu/zadatku nastoje postići rezultate.

4...ugrožava prava i ne poštuje različitosti drugih učenika , te iskazuje netoleranciju prema drugim učenicima, poštuje isključivo osobna prava, a tuđa prava zanemaruje i krši

5...ne izaziva sukobe, ne vrši nasilje nad drugim učenicima te nastoji spriječiti/riješiti sukobe i /ili nasilje među učenicima na prihvatljiv način tj.postupajući u skladu s Protokolom o nasilju (sprječava sukobe, traži pomoć učitelja i/ili stručnog suradnika, intervenira i pomaže u otkrivanju incidenta i odgovornih počinitelja nasilja/izazivača/nasilnika).

6... ne ugrožava sigurnost drugih učenika, učitelja i drugih građana (ne donosi i ne koristi oružje, pirotehnička sredstva, sredstva ovisnosti i sl.), te nastoji spriječiti i prijaviti takve radnje u kojima sudjeluju drugi učenici.

7...svojim ponašanjem i načinom komuniciranja s drugim učenicima predstavlja uzor

8...ne ponavlja pogrešku na koju je upozoren

5...izaziva sukobe i/ili je nasilan prema drugim učenicima , promatra nasilje nad drugima ,te sukobe i/ili nasilj a među učenicima ne spriječava/riješava na prihvatljiv način tj.postupajući u skladu s Protokolom o nasilju već ne poduzima ništa (ne sprječava sukobe, ne traži pomoć učitelja i/ili stručnog suradnika, ne intervenira, već šuti o događaju te rijetko i nevoljko pomaže u otkrivanju incidenta i odgovornih počinitelja nasilja/izazivača/nasilnika, a za izazivanje sukoba ili nasilja ne osjeća se odgovornim i često krivicu prebacuje na druge učenike/počinitelje).

1. Učenik osobno ne ugrožava sigurnost drugih učenika, učitelja i drugih građana (ne donosi i ne koristi oružje, pirotehnička sredstva, sredstva ovisnosti i sl.), ali ne nastoji spriječiti takve radnje u kojima sudjeluju drugi učenici, bilo da ima saznanja o tomu ili da je promatrač.

7...ne pokazuje primjereno ponašanje i primjereni način komuniciranja s drugim učenicima

8.. ponavlja pogrešku na koju je već jednom upozoren ali je nakon toga upozorenja ispravlja i ne ponavlja

5...ima nisku toleranciju u odnosu na druge učenike pa narušava sigurnost i ugrožava prava drugih učenika; sâm ili u grupi drugih uč enika izaziva sukobe, vrši nasilje nad drugim učenicima uz poticanje pojedinih učenika ili grupe da počine isto. Vrlo često incident/sukob/nasilje ne doživljava kritički, ne osjeća se odgovornim, sklon je okrivljavanju drugih učenika za svoje loše postupke ili pak uživa u onomu što je počinio. Ne surađuje niti nakon poduzetih mjera u skladu s Protokolom i pokušaja restitucije. Često upućuje i ostvaruje prijetnje koje zahtijevaju intervencije drugih mjerodavnih institucija.

6... ugrožava sigurnost drugih učenika, učitelja i drugih građana (donosi i koristi pirotehnička sredstva, oružje, sredstva ovisnosti i sl.), te nastoji potaknuti takve radnje i kod drugih učenika. Također ponekad ili često uz drugog „glavnog“ počinitelja ugrožava sigurnost učenika te u tom činu sudjeluje aktivno ili pasivno.

7...pokazuje neprimjereno ponašanje i način komuniciranja s drugim učenicima, te se oni zbog toga osjećaju loše (nameće drugima svoju volju, viče, koristi vulgarne izraze,vrijeđa,ruga se, prijeti, gura, udara...)

8...ponavlja pogreške unatoč upozorenjima o neprimjerenosti ponašanja i poticajima da ih ispravi

1. **ODNOS UČENIKA PREMA UČITELJIMA I OSTALIM DJELATNICIMA ŠKOLE**

|  |  |  |
| --- | --- | --- |
| ***UZORNO*** | **DOBRO** | **LOŠE** |

*Učenik REDOVITO*

1... ne ometa učitelja u vrijeme izvođenja nastave i ostalih oblika odgojno-obrazovnog rada.

2...izvršava sve zamolbe, zadatke i zahtjeve učitelja i drugih školskih djelatnika tijekom nastave i ostalih oblika odgojno -obrazovnog rada za vrijeme boravka u školi i izvan nje, a koji su u skladu sa svim zakonskim propisima Škole.

3...poštuje sve učenike, učitelje i djelatnike škole te primjereno komunicira s njima

4..ne ugrožava sigurnost učenika, učitelja i ostalih djelatnika škole te poduzima potrebne mjere ako je sigurnost učitelja i djelatnika škole ili školska imovina ugrožena, posebice kada savjesno vrši dužnost redara (provjerava stanje u učionici: oštećenje zidova, klupa, stolica i ostalog inventara te o uočenim oštećenjima izvješćuje predmetnog i dežurnog učitelja te tajnicu ili domara škole).

Učenok POVREMENO

1...ometa učitelja u vrijeme izvođenja nastave i ostalih oblika odgojno-obrazovnog rada.

2...izvršava zamolbe, zadatke i zahtjeve učitelja i drugih školskih djelatnika tijekom nastave i ostalih oblika odgojno-obrazovnog rada za vrijeme boravka u školi i izvan nje, a koji su u skladu sa svim zakonskim propisima Škole.

3...ne poštuje učenike, učitelje i djelatnike škole ili samo uvažava razrednika i učitelje članove RV s kojima primjerno komunicira, dok s ostalim učiteljima i djelatnicima neprimjereno komunicira.

4.Učenik ne ugrožava sigurnost učitelja i ostalih djelatnika škole, ali ne poduzima potrebne mjere ako je sigurnost učenika, učitelja i djelatnika škole ili školske imovine ugrožena. Ne obavlja savjesno i odgovorno dužnost redara.

Učenik UČESTALO

1...ometa učitelja u vrijeme izvođenja nastave i ostalih oblika odgojno-obrazovnog rada. Time onemogućuje pravovaljanu provedbu odgojno-obrazovnog rada učitelja i stvara lošu radnu atmosferu među učenicima.

2...ne izvršava ili odbija izvršiti zamolbe, zadatke i zahtjeve učitelja i drugih školskih djelatnika tijekom nastave i ostalih oblika odgojno-obrazovnog rada za vrijeme boravka u školi i izvan nje, a koji su u skladu sa svim zakonskim propisima Škole.

3... ne poštuje učenike, učitelje i djelatnike škole, komunicira s njima na neprimjeren način, često i agresivan (viče, vrijeđa, prijeti, neovlašteno snima, koristi Internet za vrijeđanje i narušavanje ugleda Škole i djelatnika Škole, učenika...) ali ne prihvaća odgovornost i unatoč upozorenjima ponavlja neprimjereno ponašanje..Učenik izvršava samo zadatke, zahtjeve i zamolbe razrednika i članova RV, a zanemaruje zahtjeve ostalih učitelja i djelatnika škole.

4...svojim ponašanjem ugrožava svoju sigurnost, sigurnost drugih učenika, učitelja i ostalih djelatnika škole i školske imovine. Dužnost redara ne obavlja u skladu s propisima, već ih krši.

1. **ODNOS PREMA ŠKOLSKOJ IMOVINI I IMOVINI UČENIKA TE DRUŠTVENOM, PRIRODNOM I TEHNIČKOM OKRUŽJU**

4.a - **Odnos prema školskoj imovini i imovini učenika**

|  |  |  |
| --- | --- | --- |
| ***UZORNO*** | **DOBRO** | **LOŠE** |
|  |  |  |

*Učenik REDOVITO*

1...ne uništava i ne krivotvori te ne sudjeluje u krivotvorenju pedagoške dokumentacije.

2...čuva i ne otuđuje imovinu: osobnu, ostalih učenika, školsku i društvenu, a u slučaju uništavanja imovine (pisanje po knjigama, zidovima i inventaru škole, oštećivanje knjiga i inventara, eventualno trganje, spaljivanje i sl.) poduzima mjere - sprječava počinjenje, traži pomoć učitelja ili djelatnika škole i prijavljuje incident i počinitelje – ponaša se prema načelu dobrog gospodara. Nenamjerno/slučajno oštećivanje imovine ne smatra se prekršajem.

3...čuva, ne uništava sanitarne čvorove i održava ih urednim, u održavanju toaletne higijene primjereno se ponaša.

4...se brine za sigurnost školske imovine (ne unosi sredstva, opremu i uređaje koji mogu izazvati požar i eksploziju u unutarnji ili vanjski prostor škole, prijavljuje kvar električnih instalacija, neispravnih utičnica i ostale tehničke kvarove), brine se za sigurnost imovine drugih učenika, učitelja i djelatnika (nađene predmete i stvari vraća i gubitak prijavljuje u tajništvo), za imovinu lokalne zajednice, te poduzima potrebne mjere ak o je sigurnost navedene imovine i sigurnost učenika, učitelja i ostalih djelatnika ugrožena.

Učenik POVREMENO

1.Učenik ne uništava i ne krivotvori te ne sudjeluje u uništavanju i krivotvorenju pedagoške dokumentacije, ali ne čini ništa kako bi spriječio takve radnje u kojima sudjeluju drugi učenici.

2.Učenik uglavnom čuva i ne otuđuje imovinu: osobnu, ostalih učenika, školsku i društvenu, međutim ne sprječava druge da ju uništavaju ili otuđuju. Učenik ima saznanja o počinjenju štete i počiniteljima koje ne želi prijaviti ili pak pasivno sudjeluje u uništavanju imovine promatrajući i ne poduzimajući ništa.

3.Učenik ne uništava sanitarne čvorove i održava ih urednim, u održavanju toaletne higijene uglavnom se primjereno ponaša, ali ne prijavljuje one koji čine suprotno kada ima saznanja o počinjenju štete ili kada je promatrač. Uglavnom se ne smatra odgovornim i ne prijavljuje štetu.

4.Učenik ne ugrožava školsku imovinu (ne unosi sredstva, opremu i uređaje koji mogu izazvati požar i eksploziju u unutarnji ili vanjski prostor škole), imovinu drugih učenika, učitelja i djelatnika ni imovinu lokalne zajednice, ali ne poduzima potrebne mjere ako je sigurnost navedene imovine i sigurnost učenika, učitelja i ostalih djelatnika ugrožena.

Učenik UČESTALO

1...uništava, krivotvori ili sudjeluje u uništavanju i krivotvorenju pedagoške dokumentacije te nagovara ostale da učine isto. Nakon izrečene pedagoške mjere učenik ne ostvaruje restituciju. (Restitucija je pristup discipliniranju koji podrazumijeva da mladi ljudi čine pogreške. Usmjeravanjem mladih na ispravljanje pogreške, a izbjegavajući kažnjavanje, ovaj pristup naglašava pozitivno rješavanje problema. )

2...ne čuva i otuđuje osobnu imovinu drugih učenika, školsku i društvenu imovinu te ju namjerno uništava i nagovara druge da ju također uništavaju. Nakon počinjenja štete ne priznaje krivicu, ne želi nadoknaditi štetu i ne ostvaruje restituciju.

3...uništava sanitarne čvorove, u održavanju toaletne higijene neprimjereno se ponaša, nagovara ostale učenike na počinjenje štete. Štetu ne želi nadoknaditi i ponavlja čin odnosno ne ostvaruje restituciju.

4...svojim ponašanjem ugrožava školsku imovinu (unosi sredstva, opremu i uređaje koji mogu izazvati požar i eksploziju u unutarnji ili vanjski prostor škole), imovinu drugih učenika, učitelja i djelatnika, pa i imovinu lokalne zajednice, čime ugrožava i vlastitu sigurnost, sigurnost drugih učenika, učitelja i ostalih djelatnika škole.

4.b - **Odnos prema zdravstvenoj zaštiti**

|  |  |  |
| --- | --- | --- |
| ***UZORNO*** | **DOBRO** | **LOŠE** |
|  |  |  |

*Učenik REDOVITO*

1...u školu dolazi čist i uredan, primjereno odjeven (učenica - ne nosi majice bez naramenica ili s tankim naramenicama, kratke hlačice, mini suknju, prozirnu, pripijenu i kratku odjeću, ne koristi se kozmetikom pretjerano i neprimjereno).

2...nosi školske papuče i time održava čistoću škole i čuva osobno i tuđe zdravlje.

3...poštuje zabranu konzumiranja alkohola, duhanskih proizvoda i droge u unutrašnjem i vanjskom prostoru škole te u svim ostalim prigodama (terenska nastava, izleti, susreti i sl.). O saznanjima da to čine drugi učenici obavještava mjerodavne i počinitelje prijavljuje te im na taj način pruža potrebnu pomoć.

Učenik POVREMENO

1...u školu ne dolazi čist i uredan, nije primjereno odjeven (učenica - nosi majice bez naramenica ili s tankim naramenicama, kratke hlačice, mini suknju, prozirnu, pripijenu i kratku odjeću, ponekad se kozmetikom koristi pretjerano i neprimjereno); toleriraju se manja odstupanja uz prihvaćanje upozorenja na neprimjerenost.

2...zaboravlja nositi školske papuče čime stvara teškoće u održavanju čistoće škole i remeti osobno i tuđe zdravlje.

3.Učenik poštuje zabranu konzumiranja alkohola, duhanskih proizvoda i droge u unutrašnjem i vanjskom prostoru škole te u svim ostalim prigodama (terenska nastava, izleti, susreti i sl.), ali o saznanjima da to čine drugi učenici nikome ne govori i počinitelje ne prijavljuje te im na taj način ne pruža potrebnu pomoć.

Učenik UČESTALO

1...u školu ne dolazi čist i uredan, uglavnom je neprimjereno odjeven (učenica - nosi majice bez naramenica ili s tankim naramenicama, kratke hlačice, mini suknju, prozirnu, pripijenu i kratku odjeću, neprestano se kozmetikom koristi pretjerano i neprimjereno).

2...ne nosi ili odbija nositi školske papuče čime narušava održavanje čistoće škole i šteti osobnom i tuđem zdravlju.

3...ne poštuje zabranu konzumiranja alkohola, duhanskih proizvoda i droge u unutrašnjem i vanjskom prostoru škole te u svim ostalim prigodama (terenska nastava, izleti, susreti i sl.), ne obazire se na česta upozorenja i ne ostvaruje restituciju.

4.c - **Odnos prema društvenom, prirodnom i tehničkom okružju**

|  |  |  |
| --- | --- | --- |
| ***UZORNO*** | **DOBRO** | **LOŠE** |
|  |  |  |

*Učenik REDOVITO*

1...poštuje sva pravila školskog Kućnog reda i upozorava sve one koji ga krše.

2...doprinosi ugledu Škole i kulturno se ponaša u raznim prigodama (priredbe, susreti, natjecanja, programi, projekti i izvanškolske aktivnosti – terenska nastava te ostale slobodne aktivnosti), daje primjer ostalim učenicima te svaku neprimjerenost nastoji spriječiti i na taj način doprinosi ugledu škole.

3...pokazuje visoko razvijenu društvenu i ekološku svijest i ponaša se u skladu s njome te vodi brigu o društvenom i prirodnom okruženju, brine se o čistoći, urednosti i ljepoti interijera i eksterijera škole, odnosno školskom okružju

4...poštuje zabranu unošenja i/ili korištenja zabranjenih sredstava prema Kućnom redu Škole u unutarnji i vanjski prostor škole te ne ugrožava sigurnost učenika, učitelja, djelatnika te građana

Učenik POVREMENO

1...krši pravila školskog Kućnog reda, na koja ga je potrebno podsjetiti; ne upozorava druge učenike kad uoči da ne poštuju pravila Kućnog reda.

2 Učenik se uz neznatna odstupanja primjereno ponaša u svim prigodama, ali se ne ponaša uzorno. Na nepravilnosti u ponašanju ne upozorava druge niti popravlja svoje ponašanje kad je neprimjereno, a nerijetko se neprimjerenima pridružuje te ne doprinosi dobrom ugledu škole.

3...pokazuje nerazvijenu društvenu i ekološku svijest, ne vodi brigu o društvenom i prirodnom okruženju, ali na poticaj prihvaća odgovornost i mijenja ponašanje.

1. Učenik poštuje zabranu unošenja zabranjenih sredstava u unutarnji ili vanjski prostor škole, ali ne prijavljuje one koji tu zabranu krše i time ugrožava sigurnost učenika, učitelja, djelatnika i građana.

Učenik UČESTALO

1...krši pravila školskog Kućnog reda i potiče ostale učenike da ih krše. Unatoč upozorenjima i izrečenoj pedagoškoj mjeri učenik ne restituira svoje ponašanje.

2...se neprimjereno, nedopustivo i neprikladno ponaša i time narušava ugled škole.

3... pokazuje nerazvijenu društvenu i ekološku svijest, ne vodi brigu o društvenom i prirodnom okruženju, te ne prihvaća odgovornost i ne mijenja ponašanje ni nakon upozorenja.

4...krši i ne poštuje zabranu unošenja i/ili korištenja zabranjenih sredstava prema Kućnom redu Škole u unutarnji i vanjski prostor škole čime ugrožava sigurnost učenika, učitelja, djelatnika te građana.

**Učenikova ponašanja opisana pod REDOVITO, POVREMENO i UČESTALO** pratit će se kvartalno na sjednicama Razrednog vijeća.

**Završne odredbe:**

Početna ocjena vladanja učenika je najviša ocjena koja se postupno, u skladu s prethodno navedenim kriterijima, snižava.

**UZORNO VLADANJE** ima učenik za kojega uz navedene kriterije vrijedi slijedeće:

1. Učenik redovito poštuje Kućni red Škole te školska i razredna pravila u cjelosti
2. Učenik nema izrečenu pedagošku mjeru tijekom tekuće nastavne godine
3. Uzorno vladanje može imati učenik kojemu je izrečena pedagoška mjera Opomena, ali uz uvjet da je preuzeo odgovornost i popravio ponašanje zbog kojeg mu je izrečena mjera
4. Učenik kojemu je izrečena Opomena, a koji nije preuzeo odgovornost za svoje ponašanje i ponavlja ponašanje zbog kojeg je dobio navedenu pedagošku mjeru, ne može imati uzorno vladanje
5. Učenik povremeno ne poštuje i krši Kućni red Škole te školska i razredna pravila.
6. Učenik je tijekom nastavne godine izrečena pedagoška mjera Opomena nakon čega učenik nije prihvatio odgovornost i nije popravio ponašanje zbog kojega mu je izrečena mjera
7. Dobro vladanje može imati učenik kojemu je izrečena pedagoška mjera Ukora, ali uz uvjet da je preuzeo odgovornost i popravio ponašanje zbog kojeg mu je izrečena mjera
8. Učenik kojemu je izrečena pedagoška mjera Strogog ukora, a koji nije preuzeo odgovornost za svoje ponašanje i ponavlja ponašanje zbog kojeg je dobio navedenu pedagošku mjeru, ne može imati dobro vladanje.
9. Učenik učestalo ne poštuje i krši Kućni red Škole te školska i razredna pravila.
10. Loše vladanje ima učenik kojemu je izrečena pedagoška mjera Strogog ukora, nakon čega učenik nije prihvatio odgovornost za svoje ponašanje i nije promijenio ponašanje zbog kojeg je dobio navedenu pedagošku mjeru.

KLASA: 011-01/18-01/2

URBROJ: 2128-28-01-18-9

Ravnateljica: \_\_\_\_\_\_\_\_\_\_\_\_\_\_\_\_\_\_\_\_\_\_\_